CELEX: 32014R1037
Language: et
Date: 2014-09-25 00:00:00
Title: Komisjoni rakendusmäärus (EL) nr 1037/2014, 25. september 2014 , teatavate kaupade klassifitseerimise kohta kombineeritud nomenklatuuris

1.10.2014   
            
            
               ET
            
            
               Euroopa Liidu Teataja
            
            
               L 287/9
            
         KOMISJONI RAKENDUSMÄÄRUS (EL) nr 1037/2014,
   25. september 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed käesoleva määruse lisas osutatud kaupade klassifitseerimise kohta.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduva tariifiinformatsiooni valdaja võib vastavalt nõukogu määruse (EMÜ) nr 2913/92 (2) artikli 12 lõikele 6 veel teatava perioodi vältel tugineda käesolevas määruses käsitletavate kaupade kohta avaldatud informatsioonile, mis ei ole käesoleva määrusega kooskõlas. Kõnealuseks ajavahemikuks tuleks kehtestada kolm kuud.
            
         
               (5)
            
            
               Käesoleva määrusega ette nähtud meetmed on kooskõlas tolliseadustiku komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 25. september 2014
      
         
            Komisjoni nimel
         
         
            presidendi eest
         
         
            maksunduse ja tolliliidu peadirektoraadi peadirektor
         
         Heinz ZOUREK
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Pooljuhtkomponent (nn LED-moodul), mis koosneb Zeneri kaitsedioodiga rööbiti ühendatud LED-kiibist ja on paigutatud läbipaistva plastikkupliga plastikkesta mõõtmetega umbes 7 × 7 × 5 mm, ilma ühenduskohtadeta.
                              Komponendi füüsilist konstruktsiooni võib pidada jagamatuks, sest ehkki mõni selle element on teoreetiliselt eemaldatav ja vahetatav, oleks see aeganõudev ja keeruline ning tavapärastes tootmistingimustes majanduslikult ebamõistlik.
                              Kõnealune LED-moodul on ette nähtud trükkplaadile kinnitamiseks, kasutades näiteks pindmontaažikomponentide (SMD — surface-mount device) jootmise meetodeid.
                              Tollile esitatav LED-moodul on ette nähtud kasutamiseks sellistes valgustusrakendustes nagu mobiiltelefoni välklamp, auto valgustusseadmed, projektorid, liikluses kasutatavad signaallambid ja majapidamisseadmed.
                           
                        
                      (1) Vt foto 1.
               
               
                  8541 40 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 85 märkusega 8 ning CN-koodide 8541, 8541 40 ja 8541 40 10 sõnastusega.
                  Kuna asjaomane LED-kiip ja kaitsediood on omavahel sisuliselt jagamatult ühendatud ja kaitsedioodi kasutatakse üksnes LED-kiibi kaitsmiseks ülepinge eest, ei ole mooduli kui rubriigis 8541 määratletud valgusdioodi näitajaid ja omadusi oluliselt muudetud. Seepärast ei saa kõnealust komponenti lähtuvalt grupi 85 märkuse 8 viimasest lõigust klassifitseerida rubriiki 9405.
                  Seega tuleb komponent klassifitseerida valgusdioodina CN-koodi 8541 40 10 alla.
               
            
                  
                              2.
                           
                           
                              Pooljuhtkomponent, mis hõlmab LED-moodulit ja metallalusel trükkplaati, millele moodul on kinnitatud jootmise teel. Komponendi kõrgus on umbes 7 mm ja läbimõõt umbes 21 mm.
                              Kõnealune LED-moodul koosneb Zeneri kaitsedioodiga rööbiti ühendatud LED-kiibist ja on paigutatud läbipaistva plastikkupliga plastikkesta.
                              Metallalusel trükkplaat on spetsiaalselt ette nähtud soojuse ärajuhtimiseks; see sisaldab jootekohti toiteallika ühendamiseks ja on kuju poolest sobiv valgustites kasutamiseks.
                              Tollile esitatav komponent on ette nähtud kasutamiseks sellistes valgustusrakendustes nagu mobiiltelefoni välklamp, auto valgustusseadmed, projektorid, liikluses kasutatavad signaallambid ja majapidamisseadmed.
                           
                        
                      (1) Vt foto 2.
               
               
                  8541 40 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 85 märkusega 8 ning CN-koodide 8541, 8541 40 ja 8541 40 10 sõnastusega.
                  Ehkki kõnealune komponent koosneb LED-moodulist ja trükkplaadist ning seda saab osadeks võtta, jääb komponendi funktsioon samaks kui iseseisval LED-moodulil. Metallalusel trükkplaadi ainus ülesanne on soojuse ärajuhtimine (soojuseemaldi); trükkplaadi kaudu ei looda ühendust ühegi teise komponendiga ning trükkplaat võimaldab vaid parandada soojusülekannet LED-moodulist ümbritsevasse keskkonda. Seepärast tuleks kõnealune komponent klassifitseerida iseseisva LED-moodulina.
                  Kuna asjaomane LED-kiip ja kaitsediood on omavahel sisuliselt jagamatult ühendatud ja kaitsedioodi kasutatakse üksnes LED-kiibi kaitsmiseks ülepinge eest, ei ole mooduli kui rubriigis 8541 määratletud valgusdioodi näitajaid ja omadusi oluliselt muudetud. Seepärast ei saa kõnealust komponenti lähtuvalt grupi 85 märkuse 8 viimasest lõigust klassifitseerida rubriiki 9405.
                  Seega tuleb komponent klassifitseerida valgusdioodina CN-koodi 8541 40 10 alla.
               
            
                  
                              3.
                           
                           
                              Pooljuhtkomponent (nn LED-plokk), mis koosneb neljast LED-kiibist, millest igaüks on rööbiti ühendatud Zeneri kaitsedioodiga, ning mis on paigutatud pealisküljel läbipaistva klaasaknaga ja tagaküljel kaheksa kontaktpinnaga plastikkesta mõõtmetega umbes 6 × 5 × 1 mm.
                              Komponendi füüsilist konstruktsiooni võib pidada jagamatuks, sest ehkki mõni selle element on teoreetiliselt eemaldatav ja vahetatav, oleks see aeganõudev ja keeruline ning tavapärastes tootmistingimustes majanduslikult ebamõistlik.
                              Asjaomased LED-kiibid ei ole omavahel ühendatud. LED-kiibid on Zeneri dioodidega ühendatud traatühenduse teel.
                              Kõnealune LED-plokk on ette nähtud trükkplaadile kinnitamiseks, kasutades näiteks pindmontaažikomponentide jootmise meetodeid.
                              Tollile esitatav LED-plokk on ette nähtud kasutamiseks sellistes valgustusrakendustes nagu lavavalgustus, meelelahutuslik valgustus, meeleoluvalgustus ning hoonete sise- ja välisvalgustus.
                           
                        
                      (1) Vt foto 3.
               
               
                  8541 40 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 85 märkusega 8 ning CN-koodide 8541, 8541 40 ja 8541 40 10 sõnastusega.
                  Kuna asjaomased LED-kiibid ja kaitsedioodid on omavahel sisuliselt jagamatult ühendatud ja kaitsedioode kasutatakse üksnes LED-kiipide kaitsmiseks ülepinge eest, olenemata LED-kiipide arvust, ei ole kõnealuse komponendi kui rubriigis 8541 määratletud valgusdioodi näitajaid ja omadusi oluliselt muudetud. Seepärast ei saa kõnealust komponenti lähtuvalt grupi 85 märkuse 8 viimasest lõigust klassifitseerida rubriiki 9405.
                  Seega tuleb komponent klassifitseerida valgusdioodina CN-koodi 8541 40 10 alla.
               
            
                  
                              4.
                           
                           
                              Pooljuhtkomponent (nn LED-paneel), mis koosneb 156 LED-kiibist, mis on paigutatud pealisküljel läbipaistva ringikujulise plastikkatte ja kahe elektrilise kontaktpinnaga ning tagaküljel metallist soojuseemaldiga plastikkesta, mille kõrgus on umbes 2 mm ja läbimõõt umbes 49 mm.
                              Komponendi füüsilist konstruktsiooni võib pidada jagamatuks, sest ehkki mõni selle element on teoreetiliselt eemaldatav ja vahetatav, oleks see aeganõudev ja keeruline ning tavapärastes tootmistingimustes majanduslikult ebamõistlik.
                              Asjaomased LED-kiibid on omavahel traatühenduse teel jadamisi/rööbiti ühendatud.
                              Kõnealune LED-paneel on ette nähtud kasutamiseks lõpptoote külge kruvituna.
                              Tollile esitatav LED-paneel on ette nähtud kasutamiseks sellistes üldvalgustusrakendustes nagu jaemüügi- ja majutuskohtade valgustus, kaubanduspindade ja büroode valgustus, eluruumide valgustus, tarbevalgustus, tööstusvalgustus, tänavate ja välialade valgustus ning asenduslambid.
                           
                        
                      (1) Vt foto 4.
               
               
                  8541 40 10
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 85 märkusega 8 ning CN-koodide 8541, 8541 40 ja 8541 40 10 sõnastusega.
                  Kuna kõnealune komponent koosneb üksnes LED-kiipidest, mis on omavahel sisuliselt jagamatult ühendatud, kuulub see LED-kiipide arvust olenemata ikka rubriiki 8541. Seepärast ei saa kõnealust komponenti lähtuvalt grupi 85 märkuse 8 viimasest lõigust klassifitseerida rubriiki 9405.
                  Seega tuleb komponent klassifitseerida valgusdioodina CN-koodi 8541 40 10 alla.
               
            
         
      
                  
                     Foto 1
                  
               
               
                  
                     Foto 2
                  
               
            
                  
                     
               
               
                  
                     
               
            
                  
                     Foto 3
                  
               
               
                  
                     Foto 4
                  
               
            
                  
                     
               
               
                  
                     
               
            
         (1)  Fotod on üksnes illustreerivad.